[{"text_idx": "#000001", "text": "Pidurivedelik \u2013 turvalise so\u0303idu alus, mida tuleks regulaarselt kontrollida"}, {"text_idx": "#000003", "text": "Pidurivedeliku u\u0308lesanne on kanda piduripedaalile rakendatud jo\u0303ud hu\u0308draulilise ro\u0303hu abil u\u0308le ratta pidurimehhanismile. Selleks peab vedelik olema teatud konsistentsiga (viskoossusega) ja kindlate omadustega, mis tagatakse spetsiaalsete toorainetega."}, {"text_idx": "#000004", "text": "ADDINOLi pidurivedelikud on glu\u0308kooleetri baasil valmistatud ta\u0308issu\u0308nteetilised vedelikud. Manustena on neile lisatud korrosiooniinhibiitorid ja antioksu\u0308dandid. Pidurivedelikud sobivad trummel- ja/vo\u0303i ketaspiduritega hu\u0308draulilistele piduri- ja sidurisu\u0308steemidele."}, {"text_idx": "#000005", "text": "Pidurivedelikud koosnevad peamiselt polu\u0308glu\u0308kooli u\u0308henditest ja lisanditest, nagu korrosioonito\u0303rjemanustest. Harvadel juhtudel kasutatakse pidurivedelike tootmiseks ka silikoonvedelikke vo\u0303i mineraalo\u0303lisid."}, {"text_idx": "#000007", "text": "keemistemperatuur \u00b0C (va\u0308rske, kasutamata pidurivedeliku keemispunkt),ma\u0308rgkeemispunkt \u00b0C (3,5% veega segatud pidurivedeliku keemispunkt),100 \u00b0C juures mo\u0303o\u0303detud viskoossus (mm2/s) ja-40 \u00b0C juures mo\u0303o\u0303detud madaltemperatuuri viskoossus (mm2/s)."}, {"text_idx": "#000008", "text": "Rusikareegel on: mida ko\u0303rgem on DOT klass, seda ko\u0303rgem on pidurivedeliku keemistemperatuur ja ma\u0308rgkeemispunkt. Ko\u0303rgema DOT klassi pidurivedelikel on pikem vahetusva\u0308lp."}, {"text_idx": "#000009", "text": "Ma\u0308rgkeemispunkt ma\u0308a\u0308rab a\u0308ra pidurivedeliku kriitilise ku\u0308llastumispiiri veega. Kui pidurivedelikku on kogunenud 3,5% vett, langeb ja\u0308rsult keemispunkt ja a\u0308hvardab aurumullide tekke oht. Selle piirma\u0308a\u0308ra saavutamisel on vaja pidurivedelik su\u0308steemis a\u0308ra vahetada."}, {"text_idx": "#000010", "text": "So\u0303iduauto ketaspidur ei to\u0308o\u0308ta ilma pidurivedelikuta"}, {"text_idx": "#000011", "text": "Pidurivedeliku valimisel peaksite la\u0308htuma oma so\u0303idukitootja ettekirjutustest. Sellele vaatamata on vo\u0303imalik pidurivedelikke eristada ja\u0308medalt vo\u0303etuna nende DOT klassi ja\u0308rgi. DOT 3 pidurivedelikke kasutatakse mo\u0303ningates vanemates mudelites, nt vanaso\u0303idukites. Kui Teie so\u0303idukis on lubatud kasutada ainult DOT 3 klassi pidurivedelikku, siis a\u0308rge segage seda DOT 4 pidurivedelikuga, kuna plastist voolikud ja tihendid vo\u0303ivad paisuda."}, {"text_idx": "#000012", "text": "DOT 4 pidurivedelikud on termiliselt stabiilsemad kui DOT 3 o\u0303lid ja enamasti no\u0303utud ta\u0308napa\u0308evastes Euroopa so\u0303idukites. DOT 4 Plus nime all on lisaks saadaval va\u0308iksema viskoossusega pidurivedelikud elektrooniliselt juhitud pidurisu\u0308steemidele, nagu ABS-ile ja ESP-le."}, {"text_idx": "#000013", "text": "DOT 5 pidurivedelikud on pigem levinud Ameerika turul. Nad koosnevad silikoonvedelikest ega ole erineva koostise to\u0303ttu segatavad DOT 3 ja DOT 4 pidurivedelikega."}, {"text_idx": "#000014", "text": "DOT 5.1 on aga ja\u0308llegi valmistatud glu\u0308kooli baasil. DOT 5.1 pidurivedelik seob endaga vett ja sel on ko\u0303rgem ma\u0308rgkeemispunkt kui DOT 3 vo\u0303i DOT 4 standardile vastavatel pidurivedelikel. Seeto\u0303ttu on DOT 5.1 pidurivedelikud ette na\u0308htud kasutamiseks a\u0308a\u0308rmuslikes ekspluatatsioonitingimustes, nagu nt motospordis."}, {"text_idx": "#000015", "text": "Mootorratastes kasutatakse muide samu pidurivedelikke nagu so\u0303iduautodes. Mootorratta pidurisu\u0308steem ei sea mingeid erilisi no\u0303udeid, mis o\u0303igustaksid eritoodete kasutamist. Seega so\u0303ltub u\u0308ksnes mootorratta tu\u0308u\u0308bist ja tootja no\u0303uetest, millist pidurivedelikku kasutada, kas DOT 3, 4, 5 vo\u0303i 5.1."}, {"text_idx": "#000016", "text": "Ilma funktsionaalse pidurivedelikuta ei saa hakkama ka mootorrattad"}, {"text_idx": "#000017", "text": "Pidurivedelik on hu\u0308groskoopne ehk imab keskkonnast vett. Vo\u0303ime siduda endaga vett on u\u0308hest ku\u0308ljest eelis, sest ta\u0308nu sellele ei esine vesi pidurisu\u0308steemis kunagi tilkadena, mis tekitaks korrosiooni. Veetilgad aurustuksid juba 100 \u00b0C juures ja pidurisu\u0308steemis moodustuksid o\u0303humullid, mille tagaja\u0308rjel vo\u0303ib pidurdusvo\u0303ime sootuks kaduda. Ku\u0308lmade ilmadega a\u0308hvardaks aga piduritorustikku ku\u0308lmumine ning ka siis ei ta\u0308idaks pidur enam oma otstarvet."}, {"text_idx": "#000018", "text": "Teisalt on sel ka omad puudused, kui pidurivedelik veest ku\u0308llastub. Olles imanud endasse liiga palju vett (u\u0308le 3,5%), vo\u0303ib pidurivedeliku keemispunkt oluliselt langeda. Pidurdamisega kaasnev temperatuuri to\u0303us ajab pidurivedeliku keema, mille tulemusel tekivad pidurisu\u0308steemis aurumullid. Aurumullid vo\u0303ivad katkestada jo\u0303uu\u0308lekande pedaali ja piduriketta vahel ning pidurisu\u0308steem lakkab to\u0308o\u0308tamast. Kui Teie so\u0303iduk ei reageeri piduripedaali vajutamisele, so\u0303itke kohe teeserva ja laske autol veereda kuni peatumiseni. Piduripedaali korduv ja kiire vajutamine vo\u0303ib pidurdusvo\u0303ime osaliselt taastada."}, {"text_idx": "#000019", "text": "Taoliste fataalsete probleemide ennetamiseks on soovitatav kord aastas vaadata pidurisu\u0308steem u\u0308le. U\u0308levaatuse ka\u0308igus mo\u0303o\u0303detakse pidurivedeliku taset, uuendatakse vedelikku ning kontrollitakse, kas piduritorustik ja -voolikud on terved. Kui pidurivoolikud lekivad, vo\u0303ib vedeliku tase kiiresti langeda. Ilma piisava vedelikuta ei saa pidurisu\u0308steem to\u0308o\u0308tada. Va\u0308ljavoolanud pidurivedeliku tunnete a\u0308ra roheka helgiga plekkidest so\u0303iduki all. Pidurivedelik lo\u0303hnab nagu bensiin. Probleemi ma\u0308rkamisel laske esimesel vo\u0303imalusel pidurisu\u0308steem to\u0308o\u0308kojas u\u0308le vaadata."}, {"text_idx": "#000020", "text": "Kui piduripedaal (keskel) ei kanna enam jo\u0303udu u\u0308le, vo\u0303ib pidurisu\u0308steemis olla o\u0303hku"}, {"text_idx": "#000021", "text": "Selleks et kontrollida, kas pidurivedelik vastab endiselt tootja no\u0303uetele, peaksite so\u0303iduki viima to\u0308o\u0308kotta. Seal saab katseseadmega ma\u0308a\u0308rata pidurivedeliku keemispunkti. Kui veesisaldus on liiga suur ja keemispunkt liiga madal, vahetatakse pidurivedelik va\u0308lja. Vanaks la\u0308inud pidurivedeliku tunneb reservuaaris a\u0308ra ka va\u0308rvuse ja\u0308rgi, mis on helepruun kuni pruun. Va\u0308rske pidurivedelik on seevastu la\u0308bipaistev kuni helekollane."}, {"text_idx": "#000022", "text": "Lisaks tuleb kinni pidada ette antud vahetusva\u0308lpadest, mille ja\u0308rel on pidurivedelik vaja igal juhul a\u0308ra vahetada. Levinud so\u0303iduautomudelite puhul on pidurivedeliku vahetusva\u0308lp keskmiselt kaks aastat."}, {"text_idx": "#000023", "text": "Pidurivedelikku peaks kindlasti regulaarselt kontrollima. Kui pidurisu\u0308steemis on liiga palju vett, a\u0308hvardab lisaks auru tekkele ka korrosioon, mis vo\u0303ib ja\u0308a\u0308davalt kahjustada piduritorustikku, pidurikolbe ja silindreid. Nende osade va\u0308ljavahetamine pole aga sugugi odav."}, {"text_idx": "#000024", "text": "Pidurivedeliku seisundit saate ka ise kodus kontrollida, kasutades selleks pidurivedeliku testreid. Need ma\u0308a\u0308ravad vee sisalduse pidurivedelikus. Juhul kui mo\u0303o\u0303detud va\u0308a\u0308rtus on u\u0308le 3%, on aeg vedelik a\u0308ra vahetada. Po\u0308o\u0308rduge selleks to\u0308o\u0308kotta. Et va\u0308ltida eksimusi, mis vo\u0303ivad viia fataalsete tagaja\u0308rgedeni, on soovitatav ja\u0308tta pidurivedeliku vahetus vo\u0303i lisamine ekspertide hooleks. Kui pidurivedeliku tase langeb reservuaaris alla miinimumi, ei piisa pelgalt vedeliku juurde kallamisest. Siin vo\u0303ib tegemist olla vigase piduritorustikuga, millest immitseb pidurivedelikku pidevalt va\u0308lja ja mis kujutab endast alalist ohtu. Probleemi eiramise asemel laske pidurivedeliku madala taseme korral va\u0308lja uurida, millest see on tingitud."}, {"text_idx": "#000025", "text": "See, millist pidurivedelikku peab so\u0303idukis kasutama, on kirjas pidurivedeliku anuma korgil vo\u0303i so\u0303iduki hooldusraamatus. Juhul kui kavatsete ise pidurivedeliku a\u0308ra vahetada, ja\u0308lgige, et seda kuhugi peale ei loksuks. Pidurivedelik kahjustab lakke ja plastdetaile. Kui ta\u0308iteotsaku u\u0308mbrus peaks valamise ka\u0308igus ma\u0308a\u0308rduma pidurivedelikuga, puhastage see rohke veega a\u0308ra. Va\u0308ltige kindlasti ka kokkupuudet nahaga. Pidurivedelik a\u0308rritab nahka ja silmi. Pidurivedeliku ka\u0308itlemisel tuleb ilmtingimata kanda kaitseprille ja -kindaid. Kuna pidurivedelik on keskkonnale ohtlik, peab plekid eemaldama po\u0303randalt o\u0303li absorbendiga."}, {"text_idx": "#000026", "text": "Kui Te olete otsustanud vahetada pidurivedelik ise a\u0308ra, peate ka toimetama vana pidurivedeliku ja\u0308a\u0308tmeka\u0308itleja ka\u0308tte."}, {"text_idx": "#000027", "text": "Enamasti on pidurivedeliku anuma korgil kirjas, millist pidurivedelikku kasutada"}, {"text_idx": "#000028", "text": "Pidurivedelikud on mu\u0308rgised ja so\u0308o\u0308vitavad. Seeto\u0303ttu liigituvad nad ohtlike ja\u0308a\u0308tmete alla, millele kehtivad spetsiaalsed ka\u0308itlusno\u0303uded. Pidurivedelikud regenereeritakse vo\u0303i to\u0308o\u0308deldakse u\u0308mber muudeks keemiatoodeteks. Ko\u0303ik pidurivedelikud kuuluvad veekeskkonda ohustavate ainete hulka ning seeto\u0303ttu tuleb nende kogumisel ja ka\u0308itlemisel va\u0308ltida lekkimist ning valgumist pinnasesse, pinna- ja po\u0303hjavette, merre ning kanalisatsiooni- ja kuivendussu\u0308steemidesse. Selle ettekirjutuse rikkumise ja keskkonnareostuse tekitamise eest on ette na\u0308htud rahatrahvid. Ohtlikke ja\u0308a\u0308tmeid tuleb koguda liigiti. See ta\u0308hendab seda, et pidurivedelikku ei tohi segada kokku muude vanao\u0303lidega, vaid tuleb koguda eraldi no\u0303usse. Andke la\u0308bito\u0308o\u0308tanud pidurivedelik purunemiskindlas ja hermeetiliselt suletud anumas u\u0308le ohtlike ja\u0308a\u0308tmete ka\u0308itluslitsentsi ja ja\u0308a\u0308tmeluba omavale ja\u0308a\u0308tmeka\u0308itlejale."}, {"text_idx": "#000029", "text": "ADDINOL, ma\u0308a\u0308rdeained, pidurid, pidurivedelik, pidurivedelikud, to\u0308o\u0308vedelikud"}]